
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte                             Bucureşti,  02.03.2006

şi problemele minorităţilor naţionale 


          P.L.X 509/07.11.2005 

 Domnului deputat




Sergiu Andon,


   
 Preşedintele Comisiei juridice, de disciplină şi imunităţi

AVIZ

asupra  proiectului de Lege pentru modificarea şi completarea  Ordonanţei de urgenţă a Guvernului nr.214/1999 privind acordarea calităţii de luptător în rezistenţa anticomunistă persoanelor condamnate pentru infractiunile săvârşite din motive politice, pesoanelor împotriva cărora au fost dispuse, din motive politice, măsuri administrative abuzive, precum şi persoanelor care au participat la acţiuni de împotrivire cu arme şi de răsturnare prin forţă a regimului comunist instaurat în România



În conformitate cu prevederile art.89 din Regulamentul Camerei Deputaţilor, republicat, Biroul permanent a trimis, Comisiei pentru drepturile omului, culte şi problemele minorităţilor naţionale, cu adresa nr. P.L.-X. 509 din 07 noiembrie 2005, spre dezbatere şi avizare, , proiectul de Lege pentru modificarea şi completarea  Ordonanţei de urgenţă a Guvernului nr.214/1999 privind acordarea calităţii de luptător în rezistenţa anticomunistă persoanelor condamnate pentru infractiunile săvârşite din motive politice, pesoanelor împotriva cărora au fost dispuse, din motive politice, măsuri administrative abuzive, precum şi persoanelor care au participat la acţiuni de împotrivire cu arme şi de răsturnare prin forţă a regimului comunist instaurat în România, înregistrat cu nr. 25/989/8 noiembrie 2005.

                    Camera Deputaţilor este Cameră decizională. 

                    În şedinţa din 1 martie 2006, membrii comisiei au examinat proiectul de lege şi în urma dezbaterilor, au hotărât, cu unanimitate de voturi, să îi acorde aviz favorabil, cu următorul amendament  admis:

Nr. crt.
Text iniţial
Text propus de Comisie

autorul amendamentului
Motivare 

1.
  „Art.1. - (1) Prin prezenta ordonanţă de urgenţă se recunoaşte calitatea de luptători în rezistenţa anticomunistă persoanelor condamnate pentru infracţiuni din motive  politice sau supuse din  motive  politice  unor măsuri   administrative abuzive  în  perioada  6 martie 1945 -22 decembrie 1989”
      „Art.1. - (1) Prin prezenta ordonanţă de urgenţă se recunoaşte calitatea de luptători în rezistenţa anticomunistă persoanelor condamnate pentru infracţiuni din motive politice sau supuse din motive politice unor măsuri administrative abuzive în perioada 6 martie 1945 - 14 decembrie 1989.”

Autor : deputat Vasile Emilian Cutean
Pentru a nu se crea confuzii, întrucât perioada cuprinsă între 6 martie 1945 - 22 decembrie 1989 , se suprapune cu perioada 14 decembrie  - 25 decembrie 1989 din Legea nr. 341/2004 - Legea recunoştinţei faţă de eroii-martiri şi luptătorii care au contribuit la victoria Revoluţiei române din decembrie 1989.





În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

Deputat 

Nicolae Păun

Consilier  Onesia Babeş

